
PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti,  31.05.2001

Nr. 307

RAPORT

asupra proiectului de Lege privind abilitarea  Guvernului de a emite ordonanţe


În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, în procedură de urgenţă, cu dezbaterea în fond a proiectului de Lege privind abilitarea  Guvernului de a emite ordonanţe, trimis cu adresa nr.307 din 28 mai 2001, înregistrată sub nr.699/XVIII/11 din 28 mai 2001. 



Cu avizul nr.475 din 25 mai 2001, Consiliul Legislativ a avizat favorabil proiectul de lege.



La comisie, au fost depuse în termen  şi  înregistrate, amendamente formulate de Grupul parlamentar al Partidului România Mare, de Comisia pentru agricultură, silvicultură, industrie alimentară şi servicii specifice şi de domnii deputaţi Emil Boc şi Ioan Mogoş. 

Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege şi amendamentele formulate, în şedinţa din 31 mai 2001. La lucrări au participat, în calitate de invitaţi, reprezentanţii  ministerelor interesate. Din partea Guvernului, a participat domnul deputat Acsinte Gaspar, Ministru pentru relaţia cu Parlamentul.



La discutarea articolelor asupra cărora s-au formulat amendamente, au luat cuvântul şi şi-au exprimat punctele de vedere, autorii amendamentelor, ceilalţi membrii ai comisiei, precum şi reprezentantul Guvernului. Supuse la vot, toate amendamentele au fost respinse.



În consecinţă, membrii comisiei au hotărât, cu majoritate de voturi, ca proiectul de Lege privind abilitarea  Guvernului de a emite ordonanţe să fie supus spre dezbatere  şi adoptare plenului Camerei Deputaţilor, în forma prezentată de iniţiator, întocmindu-se în acest sens prezentul raport favorabil, la care se anexează amendamentele respinse şi motivarea acestora.



În raport  de obiectul  şi conţinutul său, proiectul de lege face parte din categoria legilor ordinare.

Anexă

 La RAPORTUL asupra proiectului de Lege privind abilitarea Guvernului de a emite ordonanţe  AMENDAMENTE  RESPINSE
Nr.

crt.
Articolul

(text iniţial)
Amendamentul propus 

şi autorul acestuia
Motivare

1. Argumente pentru susţinerea amendamentului

2. Argumente pentru respingerea amendamentului

0.
1.
2.
3.

1.
Art.1. - În temeiul art.114 alin.(1) din Constituţia României, Guvernul este abilitat ca, de la data intrării în vigoare a prezentei legi şi până la reluarea lucrărilor Parlamentului în cea de-a doua sesiune ordinară a anului 2001, să emită ordonanţe în domenii care nu fac obiectul legilor organice, după cum urmează:
Art.1. - În temeiul art.114 alin.(1) din Constituţia României, Guvernul este abilitat ca, de la data încheierii primei sesiuni ordinare şi până la reluarea lucrărilor Parlamentului în cea de-a doua sesiune ordinară a anului 2001, să emită ordonanţe în domenii care nu fac obiectul legilor organice, după cum urmează:

Grupul parlamentar al P.R.M.
1. Pentru o mai corectă determinare a începutului perioadei de abilitare.

2. Se menţine textul iniţial, fiind în concordanţă cu prevederile constituţionale. Conform art.114 alin.(2) din Constituţie, legea de abilitare va stabili, în mod obligatoriu, domeniul şi data până la care  se pot emite ordonanţe.

 
II. Crearea cadrului juridic necesar aplicării Programului de relansare a economiei naţionale. 

Reglementări privind:
II. Crearea cadrului juridic necesar aplicării Programului de relansare a economiei naţionale. 

Reglementări privind:


2.
6. Îmbunătăţirea cadrului legislativ pentru privatizarea societăţilor comerciale cu capital de stat, precum şi pentru asigurarea controlului îndeplinirii obligaţiilor asumate prin contractele de privatizare încheiate;
6. - Se elimină
Grupul parlamentar al P.R.M. şi dl.deputat Ioan Mogoş
1. Nu există necesitatea unei reglementări urgente în afara dezbaterilor parlamentare. Până la aprobarea de către Parlament a ordonanţei se pot produce efecte ireversibile (Grupul parlamentar al P.R.M.).

Acest domeniu este reglementat de lege organică (dl. deputat Ioan Mogoş).

2. - Se menţine textul iniţial, fiind în concordanţă cu prevederile art.114 alin.(1) din Constituţia României cu privire la  delegarea legislativă.

· Conform prevederilor art.2 alin.(1) din lege, ordonanţele emise de Guvern vor urma procedura legislativă, prin înaintarea  spre aprobare la Camera Deputaţilor şi la Senat, până la reluarea lucrărilor Parlamentului în cea de-a doua sesiune ordinară a anului 2001.

· Domeniile ce urmează a fi reglementate prin aceste ordonanţe nu fac obiectul legilor organice. 



3.
8. Măsuri privind dezvoltarea durabilă a teritoriului naţional, relansarea activităţii în domeniul construcţiilor, cu precădere a construcţiilor de locuinţe şi armonizarea cadrului legislativ impus de procesul de integrare europeană;
8. – Se propune reformularea sintagmei “măsuri privind dezvoltarea durabilă a teritoriului naţional”.

Grupul parlamentar al P.R.M. şi dl. deputat Ioan Mogoş.
1. Cum poate să dezvolte un teritoriu şi  mai ales cum se poate dezvolta durabilitatea acestuia? (Grupul parlamentar al P.R.M.).

Reglementarea se face prin lege organică, potrivit dispoziţiilor art.72, alin.3, pct.o din Constituţie. (dl. deputat Ioan Mogoş).

2. Se  menţine textul iniţial:

·    autorul amendamentului nu propune o altă redactare;

·  domeniile ce urmează a fi reglementate prin aceste ordonanţe nu fac obiectul legilor organice.



4. 
14. Perfecţionarea cadrului legislativ în domeniul transporturilor, în vederea alinierii la legislaţia comunitară;
14. - Se elimină.

Grupul parlamentar al P.R.M.


1. Nu există necesitatea unei reglementări urgente în afara dezbaterilor parlamentare. Până la aprobarea de către Parlament a ordonanţei se pot produce efecte ireversibile.

2. - Se menţine textul iniţial,  fiind în concordanţă cu prevederile art.114 alin.(1) din Constituţia României.

· Conform prevederilor art.2 alin.(1) din lege, ordonanţele emise de Guvern vor urma procedura legislativă, prin înaintarea  spre aprobare la Camera Deputaţilor şi la Senat, până la reluarea lucrărilor Parlamentului în cea de-a doua sesiune ordinară a anului 2001.



5.
15. Instituirea unor măsuri pentru stimularea şi dezvoltarea întreprinderilor mici şi mijlocii, precum şi a cooperaţiei;
15. - Se elimină.

Grupul parlamentar al P.R.M.
1. Nu există necesitatea unei reglementări urgente în afara dezbaterilor parlamentare. Până la aprobarea de către Parlament a ordonanţei se pot produce efecte ireversibile.

2. - Se menţine textul iniţial, fiind în concordanţă cu prevederile art.114 alin.(1) din Constituţia României cu privire la  delegarea legislativă.

· Conform prevederilor art.2 alin.(1) din lege, ordonanţele emise de Guvern vor urma procedura legislativă, prin înaintarea  spre aprobare la Camera Deputaţilor şi la Senat, până la reluarea lucrărilor Parlamentului în cea de-a doua sesiune ordinară a anului 2001.




III. Muncă, protecţie socială, sănătate şi familie:
III. Muncă, protecţie socială, sănătate şi familie:


6.
6. Organizarea şi funcţionarea caselor private de asigurări de sănătate;
6. - Se elimină.

Grupul parlamentar al P.R.M.
1. Nu există necesitatea unei reglementări urgente în afara dezbaterilor parlamentare. Până la aprobarea de către Parlament a ordonanţei se pot produce efecte ireversibile.

2. - Se menţine textul iniţial, fiind în concordanţă cu prevederile art.114 alin.(1) din Constituţia României cu privire la  delegarea legislativă.

· Conform prevederilor art.2 alin.(1) din lege, ordonanţele emise de Guvern vor urma procedura legislativă, prin înaintarea  spre aprobare la Camera Deputaţilor şi la Senat, până la reluarea lucrărilor Parlamentului în cea de-a doua sesiune ordinară a anului 2001.


IV. Administraţia publică centrală şi locală:



7.
4. Înfiinţarea şi organizarea Inspectoratului Naţional pentru Evidenţa Persoanelor şi a serviciilor publice comunitare de evidenţă a persoanelor;
4.- Se elimină.

Grupul parlamentar al P.R.M.
1. Domeniul rezervat legii organice.

2. Se menţine textul iniţial. Domeniile ce urmează a fi reglementate prin aceste ordonanţe nu fac obiectul legilor organice.

8.
5. Înfiinţarea şi organizarea Direcţiei Generale pentru Paşapoarte şi a serviciilor publice comunitare pentru eliberarea şi evidenţa paşapoartelor;
5.- Se elimină.

Grupul parlamentar al P.R.M.
1.  Domeniul rezervat legii organice.

2. Se menţine textul iniţial. Domeniile ce urmează a fi reglementate prin aceste ordonanţe  nu fac obiectul legilor organice.

9.
6. Înfiinţarea şi organizarea Inspectoratului General pentru Situaţii de Urgenţă şi a serviciilor publice comunitare pentru situaţii de urgenţă;
6.- Se elimină.

Grupul parlamentar al P.R.M.
1. Domeniul rezervat legii organice.

2. Se menţine textul iniţial. Domeniile ce urmează a fi reglementate prin aceste ordonanţe nu fac obiectul legilor organice.

10.
9. Regimul juridic al contravenţiilor;
9. - Se elimină.

Grupul parlamentar al P.R.M.
1. Nu există necesitatea unei reglementări urgente în afara dezbaterilor parlamentare. Până la aprobarea de către Parlament a ordonanţei se pot produce efecte ireversibile.

2. - Se menţine textul iniţial, fiind în concordanţă cu prevederile art.114 alin.(1) din Constituţia României cu privire la  delegarea legislativă.

· Conform prevederilor art.2 alin.(1) din lege, ordonanţele emise de Guvern vor urma procedura legislativă, prin înaintarea  spre aprobare la Camera Deputaţilor şi la Senat, până la reluarea lucrărilor Parlamentului în cea de-a doua sesiune ordinară a anului 2001.


V. Puterea judecătorească:
V. Puterea judecătorească:


11.
1. Procedura somaţiei de plată;
1. - Se elimină.

Grupul parlamentar al P.R.M.
1. Nu există necesitatea unei reglementări urgente în afara dezbaterilor parlamentare. Până la aprobarea de către Parlament a ordonanţei se pot produce efecte ireversibile.

2. - Se menţine textul iniţial, fiind în concordanţă cu prevederile art.114 alin.(1) din Constituţia României cu privire la  delegarea legislativă.

· Conform prevederilor art.2 alin.(1) din lege, ordonanţele emise de Guvern vor urma procedura legislativă, prin înaintarea  spre aprobare la Camera Deputaţilor şi la Senat, până la reluarea lucrărilor Parlamentului în cea de-a doua sesiune ordinară a anului 2001.



12.
3.Completarea reglementărilor privind organizarea şi funcţionarea instituţiilor de medicină legală;
3.- Se elimină.

Grupul parlamentar al P.R.M.
1. Nu există necesitatea unei reglementări urgente în afara dezbaterilor parlamentare. Până la aprobarea de către Parlament a ordonanţei se pot produce efecte ireversibile.

2. - Se menţine textul iniţial, fiind în concordanţă cu prevederile art.114 alin.(1) din Constituţia României cu privire la  delegarea legislativă.

· Conform prevederilor art.2 alin.(1) din lege, ordonanţele emise de Guvern vor urma procedura legislativă, prin înaintarea  spre aprobare la Camera Deputaţilor şi la Senat, până la reluarea lucrărilor Parlamentului în cea de-a doua sesiune ordinară a anului 2001.


VIII. Comunicaţii şi tehnologia informaţiei:
VIII. Comunicaţii şi tehnologia informaţiei:


13.
1. Asigurarea unui cadru concurenţial echilibrat în industria de telecomunicaţii;
1. - Se elimină.

Grupul parlamentar al P.R.M.
1. Domeniul rezervat legii organice.

2. Se menţine textul iniţial. Domeniile ce urmează a fi reglementate prin aceste ordonanţe nu fac obiectul legilor organice.

14.
2. Stimularea competitivităţii societăţilor de telecomunicaţii;
    2.- Se elimină.

Grupul parlamentar al P.R.M.
1. Nu există necesitatea unei reglementări urgente în afara dezbaterilor parlamentare. Până la aprobarea de către Parlament a ordonanţei se pot produce efecte ireversibile.

2. Se menţine textul iniţial, fiind în concordanţă cu prevederile art.114 alin.(1) din Constituţia României cu privire la  delegarea legislativă.

Conform prevederilor art.2 alin.(1) din lege, ordonanţele emise de Guvern vor urma procedura legislativă, prin înaintarea  spre aprobare la Camera Deputaţilor şi la Senat, până la reluarea lucrărilor Parlamentului în cea de-a doua sesiune ordinară a anului 2001.

15.
Art.2 alin.(2) Ordonanţele depuse de Guvern potrivit alin.(1), vor fi dezbătute în procedură de urgenţă.
Art.2 alin.(2). - Se elimină.

Grupul parlamentar al P.R.M. şi dl. deputat Emil Boc.
1. Contravine art.74 alin.(3) din Constituţie şi Regulamentului Camerei Deputaţilor. (Grupul parlamentar al P.R.M.)

Nu se justifică discutarea acestor ordonanţe în procedură de urgenţă. Numai ordonanţele de urgenţă impun o discutare a acestora în procedură de urgenţă. Ordonanţele simple, care nu pot interveni în domeniul legilor organice, nu necesită procedură de urgenţă. (dl. deputat Emil Boc).

2. Se menţine textul iniţial. În conformitate cu prevederile art.107 din Regulamentul Camerei Deputaţilor, Guvernul poate solicita adoptarea proiectelor de lege privind aprobarea acestor ordonanţe în procedură de urgenţă.



Cu privire la cele trei propuneri de completare a textului de lege, depuse de către Comisia pentru agricultură, silvicultură, industrie alimentară şi servicii specifice, membrii comisiei, cu majoritate de voturi, au apreciat că nu pot fi avute în vedere şi dezbătute ca amendamente, întrucât nu îndeplinesc condiţiile de formă cerute de prevederile Regulamentului Camerei Deputaţilor.





    PREŞEDINTE,                                                    SECRETAR, 

                                            dr. Ionel Olteanu                                               Carmen Dumitriu
red.consilieri

Dumitra Diaconu 

dact. Silvia  Trandafir

